CELEX: 62018CA0259
Language: el
Date: 2019-05-02 00:00:00
Title: Υπόθεση C-259/18: Απόφαση του Δικαστηρίου (όγδοο τμήμα) της 2ας Μαΐου 2019 [αίτηση του Juzgado de lo Mercantil no 3 de Madrid (Ισπανία) για την έκδοση προδικαστικής αποφάσεως] — Sociedad Estatal Correos y Telégrafos SA κατά Asendia Spain SLU (Προδικαστική παραπομπή — Οδηγία 97/67/ΕΚ — Κοινοί κανόνες για την ανάπτυξη της εσωτερικής αγοράς των ταχυδρομικών υπηρεσιών — Παροχή της καθολικής ταχυδρομικής υπηρεσίας — Αποκλειστικά δικαιώματα του καθορισμένου φορέα εκμεταλλεύσεως — Έκδοση άλλων μέσων καταβολής ταχυδρομικών τελών πλην των γραμματοσήμων)

1.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/9
            
         
      Απόφαση του Δικαστηρίου (όγδοο τμήμα) της 2ας Μαΐου 2019 [αίτηση του Juzgado de lo Mercantil no 3 de Madrid (Ισπανία) για την έκδοση προδικαστικής αποφάσεως] — Sociedad Estatal Correos y Telégrafos SA κατά Asendia Spain SLU
      (Υπόθεση C-259/18) (1)
      
      (Προδικαστική παραπομπή - Οδηγία 97/67/ΕΚ - Κοινοί κανόνες για την ανάπτυξη της εσωτερικής αγοράς των ταχυδρομικών υπηρεσιών - Παροχή της καθολικής ταχυδρομικής υπηρεσίας - Αποκλειστικά δικαιώματα του καθορισμένου φορέα εκμεταλλεύσεως - Έκδοση άλλων μέσων καταβολής ταχυδρομικών τελών πλην των γραμματοσήμων)
      (2019/C 220/12)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Mercantil no 3 de Madrid
      
         Διάδικοι στην υπόθεση της κύριας δίκης
      
      Sociedad Estatal Correos y Telégrafos SA
      κατά
      Asendia Spain SLU
      
         Διατακτικό
      
      Το άρθρο 7, παράγραφος 1, και το άρθρο 8 της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών, όπως τροποποιήθηκε με την οδηγία 2008/6/ΕΚ του Ευρωπαϊκού Κοινοβουλίου και του Συμβουλίου, της 20ής Φεβρουαρίου 2008, έχουν την έννοια ότι αποκλείουν εθνική ρύθμιση, όπως η επίμαχη στην κύρια δίκη, η οποία εξασφαλίζει στον καθορισμένο φορέα παροχής της καθολικής ταχυδρομικής υπηρεσίας αποκλειστικό δικαίωμα διανομής άλλων, πλην των γραμματοσήμων, μέσων καταβολής ταχυδρομικών τελών.
      
         (1)  ΕΕ C 221 της 25.6.2018.